SZENTPÉTERSZEG KÖZSÉGI ÖNKORMÁNYZAT KÉPVISELŐ-TESTÜLETÉNEK JEGYZŐKÖNYVE 2014. 09. 15. NAPJÁN 15 ÓRAI KEZDETTEL MEGTARTOTT RENDES NYÍLT ÜLÉSÉRŐL

J E G Y Z Ő K Ö N Y V

Készült: 
Szentpéterszeg Községi Önkormányzat Képviselő-testületének



2014. szeptember 15-én 15. órai kezdettel megtartott rendes nyílt ülésén 

Az ülés helye: Szentpéterszeg Községi Önkormányzat Tanácskozó terme
Jelen vannak: Olajos Mihály 



polgármester,   

 Balogh Gyula                                        
települési képviselő

 Bereczkiné Balogh Erika                              települési képviselő      

                        Cs. Balogh Gyula


            települési képviselő

 Harasztosi Gyula 
                                    települési képviselő

 Kovács Imre 




 települési képviselő 

 Tornyi Lajos 




 települési képviselő

 Közös önkormányzati hivatal részéről:        

 Dr. Karancsi- Vámosi Margit 
jegyző 



 Roóné Gombos Andrea                                  pénzügyi előadó
                        Ékes-Tornyi Edina



  jegyzőkönyvvezető

Meghívott vendégek:
 Orosz Mariann                                                igazgató

Olajos Mihály: Tisztelettel köszöntöm a testületi ülésen részvevő képviselő társaimat. Megállapítom, hogy határozatképes a testület, hiszen teljes létszámban megjelentünk, hét képviselő van jelen. A meghívó és az írásos előterjesztés minden képviselő részére kiküldésre került. Időközben újabb megtárgyalni valók keletkeztek, ezért javasolnám önálló 4. napirendi pontként felvenni az önkormányzat 2014. évi költségvetéséről szóló 5/2014.(III.06.) rendelet módosításának megtárgyalását. A Gondoskodó Szeretet Szociális-Oktatási Szolgáltató Központ részéről Orosz Mariann nem tud részt venni az idősek otthona konyhájának működtetésével felmerült gondok megtárgyalásánál, melyről telefonon értesített. Nagy Zsoltot fogja megbízni a képviselettel, aki a tényleges bérlő, a Kelet-magyarországi Szociális Szolgáltató Központ vezetője. Nagy Zsolt ígéretei szerint meg fog érkezni, és kérték, hogy a napirendi pont megtárgyalásával várjuk meg. Indítványozom tehát, hogy a 3. napirendi pont megtárgyalását Nagy Zsolt megjelenésekor kezdjük el, és a 4. napirendi pontot követő témákban a napirendi pontok, egy számmal torlódjanak.  A különfélék napirendi ponthoz pedig szeretném kezdeményezni a Bursa Hungarica ösztöndíjpályázat 2015. évi fordulójához történő csatlakozási lehetőség megtárgyalását, illetve a belső ellenőrzés elvégzésére érkezett írásos tervezet. Az egyebeknél kívánom még megvitatni a most benyújtásra váró iskola, önkormányzat épülete energetikai pályázatával kapcsolatos előzetes közbeszerzés elvégzésére az ajánlattételi felhívást. Kérem, a testület tagjait kézfelnyújtással jelezzék, amennyiben egyetértenek az általam javasolt napirendi pontok felvételének megtárgyalásával, és azok sorrendjével. 
A döntéshozatalban résztvevők száma: 7 fő

A Képviselő-testület 7 igen szavazattal a következő határozatot hozta:

73/2014. (IX.15.)Önk. számú

HATÁROZAT

Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

 Napirendi pontok: 


                             1./
Tájékoztató az előző testületi ülés óta eltelt időszakról
                                       Előadó: Olajos Mihály polgármester

 2./       KDN-461 forgalmi rendszámú autóbusz értékesítési ügye

 Előadó: Olajos Mihály polgármester

3./        Idősek Otthona konyhájának működtetése

Előadó: Olajos Mihály polgármester
Meghívott vendég: Orosz Mariann

 4./       Szentpéterszeg Községi Önkormányzat 2014. évi költségvetéséről készült 5/2014. (III. 06.) rendelet módosításának megtárgyalása

Előadó: Olajos Mihály

  5./       Beszámoló a 2014. évi költségvetés I. féléves teljesítéséről
            Előadó: Olajos Mihály polgármester 
 6./       A közterületek elnevezésének, az elnevezés megváltoztatásának és a 
házszámozás szabályainak megállapításáról szóló önkormányzati 
rendelet megalkotása
            Előadó: Olajos Mihály polgármester
  7./      Dr. Tóth Ferenc r. alezredes kapitányságvezetői kinevezésének 

  megtárgyalása 

 Előadó: Olajos Mihály polgármester

   8./      Hajdú-Bihari Önkormányzatok Vízmű Zrt. által adott tájékoztatás    

             integrációs tárgyalásokhoz
 Előadó: Olajos Mihály polgármester
   9./      Hajdú-Bihari Önkormányzatok Vízmű Zrt. által készített Gördülő 

             Fejlesztési Terv megtárgyalása

             Előadó: Olajos Mihály polgármester
  10./      Egyebek 

 Zárt Ülés

 1./       Méltányossági közgyógyellátási kérelmek megtárgyalása 
             Előadó: Olajos Mihály polgármester
1. napirendi pont: Tájékoztató az előző testületi ülés óta eltelt időszakról

Olajos Mihály: Mozgalmasan telt a nyári időszak. A napi választással kapcsolatos teendők kerültek előtérbe, így az eskütétel, ajánlóívek kiadása felvétele, a helyi választási bizottság feladatai. Tájékoztatom a megjelent képviselő társaimat arról, hogy az önkormányzati választásra jelenleg 15 képviselő jelölt, és 2 polgármester jelölt adta le az ajánlóíveket. Az idei választás nagy meglepetést hozott, hiszen a település életében nem fordult még elő, hogy nemzetiségi roma képviselőként induljon valaki. Az idei év különleges lesz, kisebbségi önkormányzat is alakulhat. A diákmunkák véget értek, szeptember 01-el mindenki befejezte, és elvégezte a rá szabott feladatot, a foglalkoztatásuk eredményéről, sikeréről a kérdőíves felmérés készítettünk. Mivel ilyen nagy volt az érdeklődés kíváncsiak lettünk arra, hogy milyen visszhangja volt.  A szárazság miatt a mezőgazdasági közmunka programban jóval többet kellett az előző időszak óta locsolni, és kapálni. Meg lehet tekinteni, itt található az asztalon az elmúlt ülésen kért névsor a romániai Kémer településre utazók listájáról, mely képviselő-testület előtti ismertetéséről határozat is született. Van-e kérdés, hozzászólás az elmúlt időszak beszámolójával kapcsolatosan? Amennyiben nincsen több kérdés, kérem a testület tagjait kézfelnyújtással jelezzék, ha elfogadják az előző ülés óta eltelt időszak tájékoztatóját, beszámolóját?

A döntéshozatalban résztvevők száma: 7 fő
A képviselő-testület 7 igen szavazattal a tájékoztatót elfogadta.

2. napirendi pont: KDN-461 forgalmi rendszámú autóbusz értékesítési ügye
Olajos Mihály: A 2. és a 3. napirendi pontok témáinak megtárgyalása a képviselő társaim javaslatára történt. Elmondom tehát, hogy 8 millió forintért hirdetjük az Isuzu buszt. Nem jött jelenleg ajánlat a buszra. Jó műszaki állapotban van, amit tudunk, hogy a laprugó eltört benne, de más komolyabb baja nincsen. Ez a vállalkozó keresett mindösszesen meg, aki komolyabban érdeklődött és meg is nézte az autót. Azt mondta, hogy tesz egy ajánlatot, de az  ajánlat nem érkezett meg. 
Cs. Balogh Gyula: Konkrét ajánlatot akkor nem tett a vállalkozó? El kell adni, továbbra is ez a véleményem. Ne parkoltassunk itt feleslegesen két buszt. Vegyünk traktort az árból.

Olajos Mihály: Nem érkezett meg a vállalkozó részéről az új ajánlat, és nem jött más megkeresés. Vigyük le akkor az eladási árat.
Kovács Imre: A hasznaltauto.hu-n hirdetjük, vagy máshol is? Mindenben egyetértek Cs. 
Balogh Gyulával. Teszek egy javaslatot, vigyük le 7 millió forint + Áfára az árat.

Olajos Mihály: Csak a haszaltauto.hu-n hirdetjük, ez sem ingyenes már. 

Bereczkiné Balogh Erika: Tenni kell érte, ha tényleg el akarjuk adni. Minden ingyenes felületet fel kellene használni. Ha valóban el akarjuk adni, hirdetni kell, ez a busz nem szolgálja a falu lakosságát.
Olajos Mihály: Konkrét javaslat hangzott, kérem hozzunk döntést. Aki egyetért azzal, hogy az Isuzu autóbuszt 7 millió forint + Áfa áron értékesítésre kerüljön, és hirdessük meg több ingyenes hirdetési felületen, kérem  kézfelnyújtással jelezze. 
A döntéshozatalban résztvevők száma: 7fő
A képviselő-testület 5 igen szavazattal és 2 tartózkodás mellett (Balogh Gyula, Olajos Mihály) a következő határozatot hozta.

74/2014. (IX.15.)Önk. Számú

HATÁROZAT
Szentpéterszeg Község Önkormányzatának Képviselő-testülete úgy határoz, hogy a KDN-461 forgalmi rendszámú Isuzu autóbusz értékesítése 7 millió forint + áfa értékben történjen meg minden lehetséges ingyenes hirdetési felületen történő megjelenéssel.
A képviselő-testület megbízza a polgármestert arra, hogy a hirdetési felületeken történő megjelenést segítse elő.

Határidő: azonnal

Felelős: Olajos Mihály polgármester
3. napirendi pont: Idősek Otthona konyhájának működtetése
Olajos Mihály: A napirend szerint most következne az idősek otthona konyha működtetésének megvitatása, de a meghívott vendég nem érkezett meg, ezért Nagy Zsolt megérkezésekor kerül megtárgyalásra. Kérem folytassuk a soron következő témában  a testületi ülést.
4. napirendi pont: Az önkormányzat 2014. évi költségvetés módosításának 


         megtárgyalása
Olajos Mihály: A 2014. évi költségvetés módosítására tett javaslattal kapcsolatosan kérdés, merült-e fel a képviselő társaim részéről. Hozzászólás van-e?
Roóné Gombos Andrea: Nincs hozzáfűzni valóm az előterjesztéshez.
Olajos Mihály: Amennyiben az előterjesztett módosításhoz nincs más vélemény, hozzászólás kérem kézfelnyújtással jelezzék, hogy egyetértenek-e az önkormányzat 2014. évi költségvetésének ezen beterjesztett módosításával?

A döntéshozatalban résztvevők száma: 7 fő
A képviselő-testület 5 igen szavazattal és két tartózkodás mellett (Kovács Imre, Bereczkiné Balogh Erika) a következő rendeletet alkotta:
Szentpéterszeg Községi Önkormányzatának
10/2014. (IX. 15.) önkormányzati rendelete

az önkormányzat 2014. évi költségvetéséről szóló 5/2014. (III. 06.) rendelet módosításáról

Az önkormányzat képviselő-testülete az „Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény  23. § (1) bekezdésében kapott felhatalmazás alapján a következőket rendeli el:
1. §

(1) A 2014. január 1. és június 30 között pótelőirányzatként biztosított állami támogatások, átvett pénzeszközök, valamint a saját bevételek előirányzatának növelése miatt a költségvetési rendelet 2. § (1) bekezdésében megállapított 

	Bevételét


	 129. 926. E Ft-tal



	Költségvetési kiadását


	 129. 926. E Ft-tal




módosítja és az önkormányzat 2014. évi

	módosított bevételét
	177.650 E Ft-ban

	módosított kiadását
	177.650 E Ft-ban

	
	


állapítja meg.
(2) A kiadási főösszegen belül a módosított kiemelt előirányzatokat

	133.408  E Ft
	Működési költségvetés módosított kiadásai

	    60.319 E Ft
	Személyi juttatások

	   15.287 E Ft
	Munkaadókat terhelő járulékok és szociális hozzájárulási adó

	    44.777 E Ft
	Dologi kiadások

	       9.321 E Ft
	Ellátottak pénzbeli juttatásai

	        3.704 E Ft
	Egyéb működési célú kiadások

	    .........................E Ft
	· ebből:  Elvonások és befizetések

	        .........................E Ft
	                   Garancia- és kezességvállalásból kifizetés ÁH-n belülre    

	    .........................E Ft
	                   Visszatérítendő támogatások, kölcsön nyújtása ÁH-n belülre

	    .........................E Ft
	                   Visszatérítendő támogatások, kölcsön törlesztése ÁH-n belülre

	    .........................E Ft
	                   Egyéb működési célú támogatások ÁH-n belülre

	    .........................E Ft
	                   Garancia- és kezességvállalásból kifizetés ÁH-n kívülre   

	    .........................E Ft
	                   Visszatérítendő támogatások, kölcsön nyújtása ÁH-n kívülre

	    .........................E Ft
	                   Árkiegészítések, támogatások

	        .........................E Ft
	                   Kamattámogatások

	                 2000 E Ft
	                   Egyéb működési célú támogatások ÁH-n kívülre

	22.472  E Ft
	Felhalmozási költségvetés módosított kiadásai

	     21.872 E Ft
	Beruházások 

	    .........................E Ft
	· ebből:  EU-s forrásból megvalósuló beruházás

	    .........................E Ft
	Felújítások

	    .........................E Ft
	        -       ebből:  EU-s forrásból felújítás

	   .........................E Ft
	Egyéb felhalmozási kiadások

	   .........................E Ft
	· ebből:   Garancia- és kezességvállalásból kifizetés ÁH-n belülre    

	   .........................E Ft
	                    Visszatérítendő támogatások, kölcsön nyújtása ÁH-n belülre

	        ........................E Ft
	                    Visszatérítendő támogatások, kölcsön törlesztése ÁH-n belülre

	       .........................E Ft
	                         Egyéb működési célú támogatások ÁH-n belülre

	       .........................E Ft
	                         Garancia- és kezességvállalásból kifizetés ÁH-n kívülre   

	       .........................E Ft
	                         Visszatérítendő támogatások, kölcsön nyújtása ÁH-n kívülre

	       .........................E Ft
	                          Lakástámogatás

	        600 E Ft
	                          Egyéb felhalmozási célú támogatások ÁH-n kívülre

	       ......................... E Ft
	Tartalék

	21.770 E Ft
	Finanszírozási kiadások


jogcímenkénti megoszlásban állapítja meg.

2. §

 Ez a rendelet kihirdetését követő napon lép hatályba.

Szentpéterszeg, 2014. szeptember 15.

                   Olajos Mihály                                        Dr. Karancsi - Vámosi Margit 

                       polgármester                                                          jegyző

A rendelet 2014. 09. 15. napján a hivatal hirdetőtáblájára kihelyezéssel kihirdetésre került.


                                                                                                      Dr. Karancsi-Vámosi Margit







                               jegyző 
5. napirendi pont: Beszámoló a 2014. évi költségvetés I. féléves teljesítéséről
Olajos Mihály: Szeptember 15-ig a képviselő-testület felé be kell számolni a féléves költségvetés teljesítéséről, ezért kiküldésre került az előterjesztés.  A 2014. évi költségvetés I. féléves teljesítéséről készült beszámoló tájékoztató jelleggel került a testület elé. A behozott anyag megtárgyalásához van-e kérdés? Mivel nincs kérés, vélemény kérem döntsünk arról, hogy elfogadjuk-e  a 2014. évi költségvetés első féléves teljesítéséről elkészített előterjesztésre kerül javaslatot? 
A döntéshozatalban résztvevők száma: 7 fő
A képviselő-testület 4 igen szavazattal és 2 tartózkodás (Bereczkiné Balogh Erika, Harasztosi Gyula) mellett a következő határozatot hozta:
75/2014. (IX.15.)Önk. Számú
HATÁROZAT
Szentpéterszeg Községi Önkormányzat Képviselő-testülete úgy határoz, hogy a 2014. évi költségvetés I. féléves  teljesítéséről készült beszámolót, tájékoztatást elfogadja.
Határidő: azonnal

Felelős: Olajos Mihály polgármester
6. napirendi pont: A közterületek elnevezésének, az elnevezés megváltoztatásának és a 



        házszámozás szabályainak megállapításáról szóló önkormányzati

        rendelet megalkotása
Olajos Mihály: A napirendi pont megvitatásához az előterjesztés kiküldésre került. Átadom a szót a Jegyző asszonynak.

Dr. Karancsi-Vámosi Margit: Ilyen jellegű rendelet megalkotására a törvényességi felügyelet hívta fel a figyelmünket. Szeptember 30-ig kell megalkotni a rendeletet törvényi kötelezés alapján. Az előterjesztésbe minden belekerült. 
Kovács Imre: A lakosságnak mikorra kell kitenni a házszámot?

Dr. Karancsi-Vámosi Margit: Nincs ilyen időpont, folyamatos a kihelyezés. 

Olajos Mihály: Számíthatnak segítségre a lakosok a hivatal részéről is. Amennyiben nincs több hozzászólás az előterjesztett rendelet tervezethez, kérem kézfelnyújtással jelezzék, amennyiben egyetértenek a beterjesztett rendelet megalkotásával?

A döntéshozatalban résztvevők száma: 7 fő
A képviselő-testület 7 igen szavazattal a következő rendeletet alkotta:

Szentpéterszeg Község Önkormányzata
11/2014. (IX.15.) önkormányzati rendelete
a közterületek elnevezésének, az elnevezések megváltoztatásának és a 

házszámozás szabályainak megállapításáról 

Szentpéterszeg Község Önkormányzatának Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában meghatározott feladatkörében eljárva a következőket rendeli el:
I. FEJEZET
A rendelet hatálya és célja 

1. §
(1) A rendelet hatálya Szentpéterszeg község közigazgatási területén lévő közterületekre, ingatlanokra az érintett ingatlanok tulajdonosaira (kezelőire, használóira) terjed ki.

(2) A rendelet célja a közterület- és településrész-nevek, valamint a házszámozás megállapításának, illetve azok jelölésének szabályozása a község működéséhez szükséges helyszíni tájékozódási feltételek jobbítása érdekében.
(3) Szentpéterszeg község közigazgatási területén új közterületet elnevezni, új házszámot megállapítani, a korábban megállapított közterületnevet és házszámot megváltoztatni csak e rendelet szabályai szerint lehet.
Értelmező rendelkezések
2. §
E rendelet alkalmazása szempontjából:

a.)
Közterület: az épített környezet alakításáról és védelméről szóló 1997. évi LXXVIII. törvény 2.§ 13. pontja alapján a közhasználatra szolgáló minden olyan állami vagy önkormányzati tulajdonban álló földterület, amelyet az ingatlan-nyilvántartás ekként tart nyilván.

b.)
Közterület elnevezése: az (1) bekezdésben meghatározott közterületeknek előtagból (személynév, fogalom, tárgy) valamint utótagból ( rendszerint  út, utca, útja,  tér, park, köz, sétány, dűlő, árok ) álló neve, amely név  a közterületek megjelölésére, a földrajzi azonosítására, a tájékozódás biztosítására szolgál, továbbá emléket állít, hagyományt őriz. 
c.) Építési telek: a város belterületén az ingatlan nyilvántartásban önálló helyrajzi számmal rendelkező, vagy megosztás folytán újonnan keletkező ilyenné váló beépíthető lakó- és üdülőtelek.
d.) Önálló épület: az utcai számozás szerint főépületnek minősülő lakó, üdülő, gazdasági vagy egyéb rendeltetésű épület.

e.)
Önálló lakás: az önálló helyrajzi számmal ellátott ingatlanon levő többlakásos épület. 
f.)
Házszám: az építési teleknek, önálló épületnek és a többlakásos épületben levő egyes lakásoknak az utca házsorában elfoglalt egyedi számmal történő megjelölése.
II. FEJEZET

A közterületek elnevezésének általános szabályai

3. §
(1) A település belterületén minden közterületet el kell nevezni. A közterületek nevének megállapítása és megváltoztatása Szentpéterszeg Község Önkormányzata Képviselő-testületének hatáskörébe tartozik.

(2) Nem kell nevet adni az olyan zsákutcáknak, kiszolgáló utaknak, amelyekhez a kapcsolódó ingatlanok számozása másik utcában már megtörtént, illetve nem kell nevet adni a mezőgazdasági célú és lakónépességet nem érintő dűlőutaknak.

(3) Új közterület elnevezését a közterületként való bejegyzését követő egy éven belül meg kell állapítani. A közterület elnevezését a megállapítástól számított 10 éven belül nem lehet megváltoztatni.

(4) Ha egy közterület a településrendezés, beépítés következtében két vagy több részre tagozódik, egységes közterületként megszűnik, az elkülönült közterületrészeknek – az elkülönüléstől számított egy éven belül – más nevet kell adni.

(5) Az elnevezett közterület természetes folytatásaként nyíló új közterületi szakasz külön elnevezési eljárás nélkül a már elnevezett közterület nevét veszi fel (meghosszabbítás). Ezt a Képviselő-testület határozatával megerősítheti.

4. §
(1) Az új elnevezéseknél betűk vagy számjegyek nem helyettesíthetik a közterületnevek előtagját.

(2) A város közigazgatási területén több azonos elnevezésű közterület nem lehet.

(3) Az idegen eredetű és a nehezen kiejthető szavakat az elnevezéseknél kerülni kell. A közterület elnevezése során törekedni kell arra, hogy az elnevezés közérthető legyen é sa magyar nyelvhelyesség szabályainak megfeleljen.

5. §
(1) A közterületek nevének megállapításakor figyelemmel kell lenni a történelmi hagyományokra, a földrajzi környezetre.

(2) Közterület elnevezésekor előnyben kell részesíteni a helyhez kötődő neveket az emlékállító utcanevekkel szemben.

6. §
(1) Élő személyről közterületet elnevezni nem lehet. Erre legkorábban a személy halálát követő 5 év múltán kerülhet sor.

(2) A személyről történő elnevezés során törekedni kell arra, hogy az elnevezés olyan személynek állítson emléket,

a)
akinek közismert tevékenysége a nemzet történelmében kiemelkedő jelentőségű              volt és személye közmegbecsülésnek örvend;

b)
aki a tudomány, művelődés, sport vagy a társadalmi élet egyéb területén kimagaslóan                jelentőset tett vagy alkotott, és ezáltal személyének emléke megőrzésre méltó;

c)
akinek a város életében, történetében kiemelkedő szerepe volt, tevékenységével               hozzájárult Szentpéterszeg egészének vagy egy részének fejlődéséhez.

(3) Ha a névadó személy foglalkozása, hivatása vagy egyéb ismertető jegye szorosan kapcsolódik a személynévhez, akkor az utcanévben is feltüntethető.

Közterületnevek megszüntetése
7. §

(1) A közterület – településrendezés, beépítés vagy más módon történő – megszűnésével külön államigazgatási döntés nélkül a közterület neve is megszűnik. Ezt a Képviselő-testület határozatával megerősíti.

(2) A megszűnt közterület nevét a vonatkozó jogszabályok szerint vezetett címnyilvántartásban továbbra is fel kell tüntetni, jelölve a megszűnés okát és idejét.

III. FEJEZET

Hatásköri és eljárási szabályok

8.§
(1) A közterület nevének megállapítása, vagy megváltoztatása Szentpéterszeg Község Önkormányzat Képviselő-testületének hatáskörébe tartozik.

(2) A közterületnév megállapítását vagy megváltoztatását kezdeményezheti: a polgármester, a Képviselő-testület bizottsága, a helyi önkormányzat képviselője, Szentpéterszeg község közigazgatási területén bejelentett lakcímmel rendelkező állampolgár.

9. §
Az elnevezésre vonatkozó előterjesztést annak benyújtása előtt 8 napra helyben szokásos módon közzé kell tenni. Az elnevezéssel kapcsolatban benyújtott észrevételeket is a Képviselő-testület elé kell terjeszteni.

10. §
(1) A megállapított közterületnév és településrész-név a kihirdetés napjától érvényes. Ettől az időponttól kezdődően mindenki köteles az új elnevezést alkalmazni.

(2) A közterület elnevezésével kapcsolatos döntést a helyben szokásos módon közzé kell tenni, továbbá a döntésről értesíteni kell a járási hivatalt, az illetékes földhivatalt, a helyi rendőrkapitányságot, tűzoltóságot, mentőállomást, közműszolgáltatókat, cégbíróságot,  postahivatalt és az elnevezés vagy névváltoztatás kezdeményezőjét. 

(3) A közterületi térképek és tájékoztató térképvázlatok, továbbá az utcanév táblák kihelyezéséről, karbantartásáról, pótlásáról, valamint a házszám megállapításáról és a házszámtábla helyének kijelöléséről, az érvénytelen táblák eltávolításának folyamatos ellenőrzéséről a Hencidai Közös Önkormányzati Hivatal gondoskodik.

(4) Az utcanévadást követően az új táblákat 30 napon belül fel kell szerelni. A régi elnevezést feltüntető névtáblákat a változásról szóló döntést követő egy évig piros átlós vonallal áthúzva az eredeti helyen kell hagyni. Az új elnevezést feltüntető névtáblákat közvetlenül a régi fölött vagy alatt kell elhelyezni.

12. §
A házszámokat, azok változásait a jegyző hivatalból vagy kérelemre állapítja meg.

IV. FEJEZET

Házszámozás

13. §
(1) A házszám a belterületi ingatlanoknak (épületeknek és a beépítetlen teleknek) a vele érintkező közterület(ek)re, utcára megállapított sorszáma. Ha egy ingatlanra több közterülettel (utcával) való érintkezés miatt több házszám is megállapítható, akkor azt a közterületnevet és hozzá tartozó házszámot kell használni, ahol a főbejárat található.

(2) Az utcában az ingatlanokat (épületeket és beépítetlen telkeket) a közterületről jól látható táblán feltüntetett számmal kell ellátni. Egy önálló helyrajzi számhoz egy, az utcában nem ismétlődő házszám tartozik. 

(3) Házszámtáblát az utcára (közterületre) néző házfalra, illetve kerítésre, jól látható módon kell elhelyezni.

(4) A házszámtábla az ingatlan sorszámán kívül tartalmazhatja a közterület elnevezését, illetve a helyrajzi számot is a házszám előtt vagy fölött kiírva.

Házszámozás szabályai

14. §
(1) A házszámokat az alábbiak szerint kell megállapítani:

a) a számozás arab számmal, páratlan oldalon 1-gyel, páros oldalon 2-vel kezdődik és a  

számok kihagyás nélkül emelkednek a közterülethez tartozó utolsó belterületi földrészig, ha az utca külterületen folytatódik, a  sorszámozás tovább folytatható,

b)
új utca kialakításánál a számozás növekedésének irányába nézve a jobb oldalon a páratlan, bal oldalon a páros számokat kell alkalmazni. Egy oldalon beépített utcánál a számozás folyamatosan emelkedik,

c)
a kialakult számozás után megosztott ingatlanok eredeti (alátörés nélküli) sorszáma

megszűnik, s az újonnan kialakított telkek számának megfelelően a számsor növekedésének irányába az abc ékezet nélküli nagybetűiből A, B, C, D, stb. alátörést kap,

d)
a kialakult számozás után egyesített vagy összeépült ingatlanok az eredeti sorszámukat     megtartják, összevonásra kerülnek, az összevont házszámokat kötőjellel kell egységessé      tenni,

e)
a házszámokat a helyrajzi számok és azok megosztásának figyelembevételével kell     megállapítani.

f)
amennyiben egy ingatlanon, azonos házszám alatt több épület, illetve több lakás található, úgy azok az épületek számot, illetve ajtószámot kapnak.

(2) Az (1) bekezdésben foglaltaktól eltérni csak a helyi hagyományok figyelembevételével lehet.

15. §
Az ingatlan tulajdonosa (kezelője, használója) köteles az ingatlant (épületet, beépítetlen telket) a megfelelő módon házszámtáblával, vagy a helyrajzi számot ábrázoló táblával ellátni és annak folyamatos karbantartásáról gondoskodni.

16. §
A korábban megállapított házszám csak indokolt esetben változtatható meg. Ekkor törekedni kell arra, hogy ez minél kevesebb érintett lakcímének megváltoztatásával járjon. 

Utcanevek és házszámok megváltoztatása

17. §
Szentpéterszeg Község Önkormányzata a helytörténeti szempontból jelentős közterületneveket védetté nyilváníthatja. A védett közterületnév nem változtatható meg.
18. §
(1) Közterületnév vagy házszámváltozás esetén az állampolgárokat lakcím-bejelentési kötelezettség nem terheli.

(2) Közterületnév vagy házszámváltozás esetén az állampolgároknak a változás a személyi igazolványban, illetve lakcímigazolványban, valamint egyéb okmányokban történő átvezetésében közre kell működni.

(3) Közterületnév vagy házszámváltozás esetén a változást követően hivatalos ügyekben csak az új elnevezést, számozást lehet használni.

19.§

A házszámokat, azok változásait a jegyző hivatalból vagy kérelemre állapítja meg.

Záró rendelkezések

20. §
(1) E rendelet kihirdetését követő napon lép hatályba.

                     Olajos Mihály                                                 Dr. Karancsi-Vámosi Margit

                      polgármester
jegyző                                                            

A rendelet 2014. 09. 15. napján a hivatal hirdetőtáblájára kihelyezéssel kihirdetésre került.


                                                                                                      Dr. Karancsi-Vámosi Margit







                               jegyző 
7. napirendi pont: Dr. Tóth Ferenc r. alezredes kapitányságvezetői kinevezésének

        megtárgyalása
Olajos Mihály: A kinevezés előtt álló Dr. Tóth Ferencet személyesen is megismerhettük, a képviselő- testületi ülésen kérdéseket is intéztünk felé. 2013. december 01-től töltötte be megbízottként a berettyóújfalui kapitányságvezető posztot. A kinevezéshez javaslattal élhetünk, és amennyiben élni kívánunk vele, és támogatjuk a kinevezését, kérem kézfelnyújtással jelezzék.

 A döntéshozatalban résztvevők száma: 7 fő
A képviselő-testület 7 igen szavazattal a következő határozatot hozta:
76/2014. (IX.15.)Önk. számú

HATÁROZAT

Szentpéterszeg község Önkormányzatának Képviselő-testülete a Hajdú-Bihar Megyei Rendőr-főkapitányság Vezetőjének megkeresésére támogatja Dr. Tóth László r. alezredes kinevezését a Berettyóújfalui Rendőrkapitányság vezetésére. 

A képviselő-testület megbízza Olajos Mihály polgármestert, hogy a döntésről a Hajdú-Bihar Megyei Rendőr-főkapitányság vezetőjét értesítse.

Határidő: azonnal

Felelős: Olajos Mihály polgármester

8. Napirendi pont: Hajdú-Bihari Önkormányzatok Vízmű Zrt. által adott tájékoztatás  


         integrációs tárgyalásokhoz  

Olajos Mihály: A vízi közmű szolgáltatás hosszú távú fenntartására a Hajdú-Bihari Önkormányzatok Vízmű Zrt. integrációs tárgyalásokat folytat az előterjesztésben szereplő több szolgáltatóval. Az elmúlt három hónap tárgyalási folyamata alapján nem kell senkinek a Vízmű Zrt, viszont a szolgáltatási területére mindenki igényt tartana. A tájékoztatásukra reagálhatunk. Tulajdonosi közgyűlésen döntenek a Vízmű Zrt további sorsáról, elég bizonytalan most a helyzete. Elmondom még azt is, hogy a mi területünkön az Alföldvíz is szolgáltathat ívóvizet Szentpéterszegen, mert részvényt vásároltunk tőlük, tulajdonosok vagyunk. Így ilyen szempontból ez év végéig  mi biztosítva vagyunk, a szolgáltatás nincs veszélyben.
Kovács Imre: Érthető a Vízszolgáltatók hozzáállása. Véleményem szerint a szolgáltatási terület kell, de a nagy épületre, irodaházra nincs szükségük.
Olajos Mihály: Kíván-e a testület hozzászólni az elmondottakhoz? Mivel nincs több hozzászólás, ezért kérem kézfelnyújtással jelezzék azt, hogy a Hajdú-Bihari Önkormányzatok Vízmű Zrt. integrációs tárgyalásokról szóló tájékoztatását elfogadja-e a képviselő-testület?
A döntéshozatalban résztvevők száma: 7 fő
A képviselő-testület 7 igen szavazattal a következő határozatot hozta:
77/2014. (IX.15.)Önk. számú

HATÁROZAT

Szentpéterszeg község Önkormányzatának Képviselő-testülete a Hajdú-Bihari Önkormányzatok Vízmű Zrt. integrációs tárgyalásokról megküldött tájékoztatását tudomásul veszi.

A képviselő-testület meghatalmazza Olajos Mihály polgármestert, hogy az előreláthatólag 2014. szeptember 26. napján tartott rendkívüli közgyűlésen az önkormányzatot képviselje.

Határidő: azonnal

Felelős: Olajos Mihály polgármester

9. Napirendi pont: Hajdú-Bihari Önkormányzatok Vízmű Zrt. által készített Gördülő

         fejlesztési terv megtárgyalása
Olajos Mihály: A Hajdú-Bihari Önkormányzatok Vízmű Zrt., mint üzemeltető elkészítette a víziközmű szolgáltatás 2015-2029 évekre vonatkozó felújítási, beruházási tervet. A Gördülő Fejlesztési tervet megtárgyalás, és jóváhagyás után a tulajdonosnak, nekünk a Magyar Energetikai és Közmű-szabályozási Hivatal részére kell megküldeni. Ez egy általános karban tartás, és problémafeltárás. Törvényi előírás alapján kötelező a terv elkészítése, a hivatal a közmű állapotát ellenőrzi. Kérdés, hozzászólás van-e? Amennyiben nincs hozzáfűzni való a testület részéről,  kérem kézfelnyújtással jelezzék azt, hogy a Hajdú-Bihari Önkormányzatok Vízmű Zrt. által elkészített 2015-2029 évekre vonatkozó Gördülő Fejlesztési tervet elfogadják-e, egyetértenek-e a tartalmával?

A döntéshozatalban résztvevők száma: 7 fő
A képviselő-testület 7 igen szavazattal a következő határozatot hozta:
78/2014. (IX.15.)Önk. számú

HATÁROZAT

Szentpéterszeg község Önkormányzatának Képviselő-testülete a Hajdú-Bihari Önkormányzatok Vízmű Zrt., mint üzemeltető által  elkészített Gördülő Fejlesztési Terv tartalmával egyetért.

A képviselő-testület megbízza Olajos Mihály polgármestert, hogy jóváhagyásra a Magyar Energetikai és Közmű-szabályozási Hivatal részére küldje meg.

Határidő: azonnal

Felelős: Olajos Mihály polgármester

10. napirendi pont: Egyebek
Egyebek A)
Olajos Mihály: Az elmúlt évekhez hasonlóan lehetősége van az önkormányzatnak a továbbtanuló gyermekek részére a Bursa Hungarica ösztöndíjpályázat keretében való támogatására. A nappali rendszerű képzésben részt vevő nyertes pályázókat, hallgatókat a hivatal ötezer, és az állam által még ugyanannyi támogatásban részesítette a tavalyi év folyamán. Csatlakozni kell a programhoz, mely nem jelent kötelezettségvállalást, de szándékunk bejelentéséhez október 01. napjáig van mód. Most a csatlakozási szándékról kell dönteni, az összegről később is lehet határozni. Van-e kérdés?

Amennyiben nincs több hozzászólás, kérem hozzunk döntést az előterjesztett Bursa Hungarica Felsőoktatási Önkormányzati Ösztöndíjrendszer 2015. évi pályázati fordulójához való csatlakozásról. Kérem kézfelnyújtással jelezzenek.
A döntéshozatalban résztvevők száma: 7 fő
A képviselő-testület 7 fő igen szavazattal a következő határozatot hozta:
79/2014. (IX. 15.) önk. számú 
Határozat

Szentpéterszeg Község Önkormányzatának Képviselő-testülete kifejezett és visszavonhatatlan döntést hoz arról, hogy csatlakozik a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2015. évi pályázati fordulójához.

Az önkormányzat képviselő-testülete a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2015. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

Az önkormányzat képviselő-testülete kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2015. évi pályázati fordulója keretében beérkezett pályázatokat és a pályázatokról hozott döntését a https://www.eper.hu/eperbursa/onk/tonkbelep.aspx internet címen elérhető EPER-Bursa rendszerben rögzíti.

Az önkormányzat képviselő-testülete nyilatkozik arról, hogy az EPER - Bursa rendszerben általa meghatározott és a pályázóktól bekérendő, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

A képviselő-testület felhatalmazza a polgármestert arra, hogy a Csatlakozási nyilatkozatot aláírja és megküldje az Emberi Erőforrás Támogatáskezelő részére.

Határidő: 2014. október 01. 

Felelős: Olajos Mihály polgármester

Egyebek B)

Olajos Mihály: Tájékoztatásul szeretném ismertetni a testülettel azt, hogy a belső ellenőrzésre megkaptuk a kért tervezet és a teljes ajánlat kiküldésre került. Szóban mondanám el, hogy a pénzügyesünk javaslatára egy nagyobb területet szeretnénk ellenőrizni, tehát a beterjesztett 5. belső ellenőrzési programot javasolnám, azon belül az óvodai konyha, közétkeztetés belső ellenőrzésére hívnám fel a figyelmet.

Roóné Gombos Andrea: Azért gondoltam, hogy a konyha felügyeleti ellenőrzésére kellene megbízni, mert a könyvvizsgáló, és az államkincstár ezt nem vizsgálja, a többi ellenőrzés alatt van.
Olajos Mihály: Jelenleg több olyan új előírás van a gyermekétkeztetésben, ami nagy figyelmet igényel. Van-e más javaslata a képviselő-testületnek? Megkérdezem akkor Önöket arról, hogy a Granum Adótanácsadó Bt. által elkészített 5. ellenőrzési programon belül az óvodai konyha, és a közétkeztetés komplex vizsgálatával megbízzuk-e belső ellenőrzés elvégzésére a céget?
A döntéshozatalban résztvevők száma: 7 fő
A képviselő-testület 7 fő igen szavazattal a következő határozatot hozta:
80/2014. (IX.15.)Önk. számú

HATÁROZAT

Szentpéterszeg Község Önkormányzatának Képviselő-testülete úgy határoz, hogy az önkormányzat 2014. évi belső ellenőrzési tervét az alábbiak szerint hagyja jóvá:

- Az önkormányzat által kijelölt intézmény (óvodai konyha, közétkeztetés) komplex jellegű felügyeleti ellenőrzése, különös tekintettel a nyersanyag felhasználásra.

A képviselő-testület megbízza Olajos Mihály polgármestert, hogy a képviselő-testület döntéséről értesítse a Granum Adótanácsadó Bt.-t (képviseli: Oláh László, székhelye: 4032 Debrecen, Mikszáth K. u. 29.), és felhatalmazza a belső ellenőrzésre vonatkozó megállapodás aláírására.

Határidő: azonnal
Felelős: Olajos Mihály polgármester

Egyebek C)
Olajos Mihály: „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” című KEOP-2014-4.10.0/F kódszámú pályázati lehetőség beadásáról már hoztunk döntést. „A szentpéterszegi általános iskola valamint az önkormányzat épületének energetikai korszerűsítése” címmel elkészült a pályázati anyag és a beadásához szükséges egy előzetes közbeszerzési eljárást lefolytatni. A pályázatot csak a lezárult eljárás után nyújthatjuk be. A napokban megnyitják a pályázati felületet, ezért arra kérem Önöket, hogy tárgyaljuk meg a részleteket. A közbeszerzést végző cég ajánlattételi felhívását mindannyian kézhez kaptuk, tanulmányozni is tudtuk. Az előzetes közbeszerzés során három potenciálisan megvalósítható gazdasági társasághoz kell kiküldeni az ajánlatot. Tevékenységenként (kivitelezésre, műszaki ellenőrzésre, könyvvizsgálatra stb.) három, illetve egy – attól függően mi az ajánlattétel tárgya- gazdasági társaságot keres fel referenciája alapján a közbeszerzést bonyolító ügyvédi iroda. 
Kovács Imre: Mennyibe került az ajánlattételt elkészíteni?

Olajos Mihály: Jelenleg nem került semmibe az eljárás, amennyiben viszont nyer a pályázat a 13%-ba benne lesz a közbeszerzési eljárás költsége is. Az egyéb elszámolható költségbe benne van a műszaki ellenőr, menedzsment, pályázatírás, közbeszerzés, nyilvánosság, tervezés stb. nyertes pályázat esetén fizetünk. 100 %-os támogatási intenzitású a pályázat, és az igényelt bruttó 129 103 110 Ft pályázati összeg 13%-át egyéb költségként lehet elszámolni. Ki kellett számolni, hogy a kazáncserével, nyílászárók korszerűsítésével, napelemes felszereléssel mennyi energiát lehetne megtakarítani, ennek megfelelően nyújtják majd a támogatást.
Bereczkiné Balogh Erika: A közbeszerzéseket ki irányítja, ki hozta az ügyvédet? 
Olajos Mihály: A pályázatíró Opusteam Kft koordinálja az előzetes közbeszerzést, ez nekik is fontos, mert az előzetes közbeszerzési eljárás lebonyolítása nélkül nem adható be a pályázat. Ők keresték három ajánlatból ki az ügyvédet.  Szükség lesz majd egy rendkívüli ülésre, ahol az előzetes közbeszerzési eljárás során beérkezett ajánlatokat megtárgyaljuk. Külön tevékenységenként mindenről dönteni kell a kivitelezéstől a menedzsmentig. A pályázatíró cég az összes ajánlatról fog egy feljegyzést készíteni, hogy tevékenységenként könnyebben átlássuk az ajánlatokat. Szükséges lehet egy rendkívüli ülés kertében történő azonnali megvitatása a beérkezett ajánlatoknak. Amennyiben nincs több hozzászólás, kérem kézfelnyújtással jelezzék, hogy a KEOP-2014-4.10.0/F kódszámú „ A szentpéterszegi általános iskola valamint az önkormányzat épületének energetikai korszerűsítésére „ címmel pályázatunk jelenlegi állapotának ismertetésével egyetértenek-e.

A döntéshozatalban résztvevők száma: 7 fő
A képviselő-testület 7 igen szavazattal a tájékoztatót elfogadta.
Egyebek D)
Olajos Mihály: Kérdezem Önöket, hogy van-e még megtárgyalnivaló?
Bereczkiné Balogh Erika: Az egyebekben én kívánom indítványozni azt, hogy a Szegről-végről Szociális Szövetkezetből lépjünk ki. Az előző ülésen én tartózkodtam. Megnéztem közben a cégbíróság nyilvántartásban a tisztségviselőket, és nem látok rá ilyen vezetőkkel garanciát, hogy az önkormányzat biztonságban végezze a dolgait. A két tag felvételét még nem intézték. 
Olajos Mihály: Szabó Károllyal én beszéltem, és az újságban is megjelent a szövetkezetről az írása, abban azt is taglalja, hogy a két tag felvétele folyamatban van. Arra kérem akkor a képviselő-testületet, hogy vitassuk meg az indítványt a Szegről-végről Szociális Szövetkezetből való kilépésről. 

Kovács Imre: Szavazzunk róla. Már olyan sokat vitatkoztunk.
Cs. Balogh Gyula: Nem lehet majd nyomon követni a szövetkezet tevékenységét. Az önkormányzatnak kellene irányítani. Kovács Imre és Harasztosi Gyula képviselők tagságukkal felügyelni szerették volna a szövetkezet munkáját. 
Bereczkiné Balogh Erika: Nem bízhatjuk szerencselovagokra a falu sorsát.
Olajos Mihály: A szociális szövetkezetből való kilépéssel nem lesz lehetősége majd az önkormányzatnak a közfoglalkoztatás átvételére. A foglalkoztatás következő lépcsője olyan szövetkezet, aminek tagja az önkormányzat. Jelenleg olyan vagyonelemek nincsenek az önkormányzat tulajdonában, amiket oda tudott volna adni a szociális szövetkezet tulajdonában, és beindulhatott volna. Nem mertünk még elindulni ebben az irányban, de így lehetőségünk sem lesz. Ilyen regisztrált szociális szövetkezetet még egyszer nem tudunk létrehozni.
Harasztosi Gyula: Az volna a jó, ha az önkormányzat vinné a vezető szerepet. Egy megoldást kellene erre kitalálni. 
Olajos Mihály: Azt kell tudomásul venni, hogy a kilépéssel a közmunka sorsát veszélyeztetjük. Amennyiben nincs több hozzászólás, kérem szavazzunk Bereczkiné Balogh Erika képviselő asszony indítványról. Ki támogatja Bereczkiné Balogh Erika képviselő asszony javaslatát, hogy az önkormányzat, mint alapító tag lépjen ki a Szegről-végről Szociális Szövetkezetből.
A döntéshozatalban résztvevők száma: 7 fő

A képviselő-testület 4 fő igen szavazattal, 3 ellen szavazattal (Harasztosi Gyula, Olajos Mihály, Tornyi Lajos) a következő határozatot hozta:
81/2014. (IX.15.)Önk. Számú
HATÁROZAT

Szentpéterszeg Község Önkormányzatának Képviselő-testülete úgy határoz, hogy az önkormányzat a „Szegről-végről” Szociális Szövetkezetnek ezentúl nem kíván tagja lenni, ezért a Szövetkezetben való tagságát megszünteti.

A képviselő-testület megbízza Olajos Mihály polgármestert, hogy a képviselő-testület döntéséről öt munkanapon belül értesítse a hatáskörrel rendelkező szervet.

Határidő: öt nap
Felelős: Olajos Mihály polgármester

Egyebek E)

Olajos Mihály: A képviselő-testület részéről közérdekű bejelentés, hozzászólás van-e? Kovács Imre képviselő részéről van még hozzászólás, átadom a szót.
Kovács Imre: Nekem lenne még javaslatom. Szószerinti jegyzőkönyvet kérek. Az előző évek során voltak itt több rendezvények, örültem neki. Én is volt, amelyiken részt vettem. Szentpéterszegi személy szervezte, nem akarom felhozni, hogy kicsoda. A történelem tanár volt előadást tartott, örültem neki, részt vettem magam is. Annak örültem volna, hogy minél több ilyen rendezés meg szervezés lenne a falu részére, és nem csak tavaszköszöntő meg disznótor, meg szüreti. Ennyi az egész felhozatal. Meg az év végi buli. Év közben is lehetne csinálni ilyeneket. Ráadásul csak saját magamról mondom, mint érintett. Hoztam a koncertet és mi történik, én fizessek 25.000 Ft+rezsit. Vannak itt civil szervezetek, akik pályáztak több millió forintokat is, és akkor belépődíjakat szedtek és ők meg nem fizettek semmit sem. A lakosság ingyen csinálta örültem neki, bár minél több ilyen lenne. Jelen pillanatban is szervezés alatt van egy humoristának egy stand up-osnak a meghívása. Erre is megkaptam a 25.000.-Ft+ rezsi díjat, a piacos pedig fizet három óráért 7.500. Ft+rezsit. Végül lejött, hogy 7.500. Ft+rezsi lesz. Én erre akarom a határozati javaslatot tenni. Nem csak magam miatt is, bár főleg ez engem érintett, mert mindenki csinálhatott bármit, csak nekem kellett fizetni. Egy olyan határozati javaslatot hozok, hogy az a falubeli, aki bármilyen kulturális rendezvényt hoz, ingyen használhassa a termet a faluházban. Ezt szeretném, hogy ez nem csak egyeseknek a kiváltsága legyen, hanem mások, azok is aki neked nem szimpatikus csinálhasson egy rendezvényt, amin a falu lakossága ingyenesen rész vehet. Ezennel is meghívok mindenkit szeretettel 2014. október 04-én este hét órától Sand Up-os Gombos Tibor előadó estjére. Tévé, rádió szereplése volt, egy fiatal ember,  biztos sokan ismerik. De ez nem ide tartozik. Ez így tűrhetetlen. Egyesek ki vannak szorítva, mások meg, azt csinálnak, amit akarnak, vagy fizetniük kell mindenért.  
Olajos Mihály: A civilek is fizetnek a faluházban rezsit a rendezvények során. De azt tudni kell, hogy az nem kampány célra megy. Mi számít kulturális rendezvénynek?
Cs. Balogh Gyula: Én is azt mondom, hogy fizessen bérleti díjat az, aki öncélúan bulizik. A zenei, irodalmi műsor megszervezése jelent kulturális rendezvényt.
Olajos Mihály: Eddig sem kellett egy előadás megtartásánál, gyermekek rendezvényénél a terem bérletért fizetni. Irodalmi, zenei programokról lenne szó akkor, mint kulturális rendezvény. Kovács Imre képviselő úr javaslatára kérem, hozzunk döntést arról, hogy helyi lakos kezdeményezésére indult kulturális rendezvény, esemény megrendezéséhez a faluház termeit térítésmentesen bocsássuk-e rendelkezésre?
A döntéshozatalban résztvevők száma: 7 fő
A képviselő-testület 7 fő igen szavazattal a következő határozatot hozta:
82/2014. (IX.15.)Önk. számú

HATÁROZAT

Szentpéterszeg Község Önkormányzatának Képviselő-testülete úgy határoz, hogy a Faluház és Könyvtár épületében zajló kulturális rendezvények (zenei, irodalmi műsor, a falu szórakoztatására szervezett közérdeket szolgáló műsor) során a termet ingyenesen bocsájtja a rendezvény helyi szervezője részére.
Határidő: azonnal

Felelős: Olajos Mihály polgármester

Egyebek F) Idősek Otthona konyhájának működtetése
Olajos Mihály: Az idősek otthona konyhájával kapcsolatos napirendi pontunkat elhalasztottuk az érintett fél kérésére. Most érkezett meg a meghívott vendégünk, ezért tárgyaljuk meg a konyha kérdését. Tisztelettel köszöntöm Nagy Zsoltot a Kelet-magyarországi Szociális Szolgáltató Központ vezetőjét az ingatlan jelenlegi bérlőjét, aki a feladatellátásért felelős intézményt is képviseli. A napirendi pont megtárgyalásához a Szentpéterszeg, Ady E. u. 1. szám alatti főzőkonyha működtetésének kérdésében, témájában  hozzá lehet fordulni. Az új bérleti szerződések aláírásra kerültek, és a megállapodásban feltüntetett hátralékos összeget kifizették. 2014. május 20. napjától kezdődően pedig saját maguk használják az intézményeket. Tegyék fel kérdéseiket Nagy Zsolthoz?
Kovács Imre: Az Ön által megszabott utolsó időpont, a szeptember 01. napja is letelt. 

Bereczkiné Balogh Erika: A megígértek alapján miért nem indították be a konyhát? A kolléganője azt ígérte, hogy akár holnaptól beindulhat a főzés. 
Nagy Zsolt: A közüzemi szolgáltatók részéről nehézségekbe ütköztünk. Voltak olyan szolgáltatók, akik engedték, hogy átírás nélkül bizonyos összegeket fizessünk a közüzemi díjba, máshol pedig szolgáltatások használójának átvezetése után tudunk intézkedni. Helyben a gázszolgáltatás visszakapcsolása okoz még gondot számunkra. Ahhoz, hogy átírják a gázszolgáltatást a felmondott bérleti szerződés másolata szükséges az új bérleti szerződések mellé, illetve az önkormányzat nyilatkozata. Szűcsné Éva fogja felkeresni az önkormányzatot, és intézi majd az átírást. Az Óvárosi Humán Szolgáltató Központtal kialakult helyzet sem könnyíti meg az átírást. Most derült ki az is, hogy régen egy átalakítást eszközöltek, melyhez nem készült terv, ezért a gáztervet módosítani kell a kihívott szakértő szerint. El kell mondjam azt is, hogy 1,5-2 millió forintnyi háztartási eszköz kellene a konyha beindításhoz. Bármennyire szerettük volna, nem hagyta itt az Óvárosi a konyhai háztartási eszközöket.
Kovács Imre: Megértem, hogy csúszik a beindítása, de nem kellene tájékoztatni a dolgozókat? Tud olyan időpontot mondani, hogy mikortól indulhat be a konyha?
Nagy Zsolt: Nem hitegettük a dolgozókat sem. Rajta vagyunk a szolgáltatás beindításán. Kifizettük a tartozást, felvettük a dolgozókat, a fogyatékos és az idős nappali ellátás továbbra is magas színvonalon működik. Önhibánkon kívül nem sikerül a konyha beindítása. A  képviselő testület, a polgármester és a jegyző asszony is próbáltak a segítségünkre lenni. Nem tudok időpontot a beindításra, a közüzemi szolgáltatások átírásától függ. Ez a település az utolsó, akiknél a szolgáltatásváltások megtörténnek. A konyha beindításával mi is súlyos mínuszoktól szabadulunk meg. Nem működik a konyha, mégis bennünk terhel bérleti díj.
Tornyi Lajos: A gáz tervek elkészítése, engedélyeztetése saját tapasztalatból tudom, hogy lassan fog menni. A lakosság higgye el, nagyon várja a helyi megszokott ízeket. 
Nagy Zsolt: Szívesen venném, ha a képviselő testület napi szinten is érdeklődne a helyi vetetőtől a közüzemi szolgáltatások átírásával, és a konyha beindításával kapcsolatosan. Meghatalmazom Szűcsné Évát az információk közlésére. 
Olajos Mihály: Kérem, kézfelnyújtással jelezzék, amennyiben az idősek otthona konyhájának működéséről elfogadják-e a bérlő intézmény vezetőjének, Nagy Zsoltnak a tájékoztatóját?

A döntéshozatalban résztvevők száma: 7 fő
A képviselő-testület 7 fő igen szavazattal a tájékoztatót elfogadta.
A szentpéterszegi civil szervezetek részére a Jelen Jövő Alapítványtól odaítélt támogatásokról, és a „nagy bolt” mögötti meggyfák kivágásával kapcsolatosan hangzott el döntést nem igénylő tájékoztatáskérés Cs. Balogh Gyula települési képviselő részéről, illetve Bereczkiné Balogh Erika képviselő asszony, és  Cs. Balogh Gyula települési képviselő a helyi önkormányzati választások polgármester és képviselő jelöltjeinek bemutatkozására leadott beadványok végső határidejét, a bemutatkozások zártan kezelését firtatták. A nemzetiségi önkormányzat megalakulásáról, működésének, költségvetésének feltételeiről kértek még a képviselő-testületi tagok felvilágosítást.
Olajos Mihály: Amennyiben nincs több megbeszélni való az ülést bezárom.

K.m.f.



Olajos Mihály

